Mary-Kate ja Ashley Olsen

Mary-Kate Olsen ja Ashley Fuller Olsen (s. 13. kesäkuuta 1986, Sherman Oaks, Kalifornia) ovat yhdysvaltalaiset näyttelijäkaksoset. He ovat esiintyneet televisiossa ja elokuvissa jo yhdeksänkuisesta asti. Vaikka Mary-Kate ja Ashley näyttävät hyvin samanlaisilta, he eivät kuitenkaan ole identtisiä kaksosia. Kaksosista Ashley on kaksi minuuttia vanhempi. Olsenit tulivat Yhdysvalloissa suosituiksi vuosina 1987–1995 tehdyn televisiosarjan Full House myötä. Molemmat esittivät samaa hahmoa, Michelle Tanneria. == Ashley Olsen == === Itsenäinen ura === Toisin kuin Mary-Kate, Ashley ei ole tehnyt muita projekteja itsenäisellä urallaan. Hän on näytellyt kaikki elokuvansa siskonsa kanssa. Ashley on seurustellut näyttelijä-laulaja Jared Leton kanssa. == Ura == Olsenit tulivat Yhdysvalloissa suosituiksi vuosina 1987–1995 tehdyn televisiosarjan Full House myötä. Molemmat esittivät samaa hahmoa, Michelle Tanneria. Koska tuottajat eivät halunneet katsojien tietävän, että hahmoa esittää kaksi näyttelijää, Tannerin näyttelijäksi kerrottiin Mary Kate Ashley Olsen. Mary-Kate ja Ashley Olsenin näyttelijänura on lähes identtinen: molemmat ovat esiintyneet samoissa TV-sarjoissa, -ohjelmissa ja elokuvissa. Heidän ensimmäinen roolisuorituksensa oli vuonna 1990 ABC TGFI -televisiosarjassa. Heidän elokuvauransa alkoi vuonna 1991 To Grandmother's House We Go -televisioelokuvan myötä. Olsenit esittivät sisaruksia, jotka lähtevät salaa matkalle isoäitinsä luo. Lapsina Olsenit tekivät useita heidän ympärilleen rakennettuja elokuvia. He tekivät myös pieniä rooleja suuremmissa tuotannoissa vuosien varrella. Ensimmäinen heidän ympärilleen rakennettu suuri elokuva oli It Takes Two (1995), joka tuotti Yhdysvalloissa lähes 20 miljoonan dollarin lipputulot. 1990-luvun lopulla elokuvien suosio laski. Ne muuttuivat yhä pienimuotoisemmiksi ja teatterilevitykseen päässeet elokuvat floppasivat pahasti, kuten yksi viimeisimmistä Olsenien elokuvista, In A New York Minute (2004). Se aloitti 3 000 kopiolla Yhdysvalloissa ja keräsi ensi- iltaviikonloppuna vain 5,9 miljoonaa dollaria, mikä on historian huonoin aloitus niin suurella kopiomäärällä. Elokuvan 30 miljoonan dollarin jättibudjetti osoittautui kohtalokkaaksi, sillä elokuva tuotti Yhdysvalloissa vain alle 15 miljoonan dollarin lipputulot. Kaksoset ovat tuottaneet Dualstar- tuotantoyhtiönsä kautta yhdessä vuodesta 1995 lähtien elokuviaan, yhteensä 15 kappaletta, mukaan lukien In A New York Minute. Heillä oli myös pieni sivurooli elokuvassa Charlien enkelit 2. Kaksosten imagon ympärille on rakentunut laajaa liiketoimintaa: molemmat ovat ansainneet yli 160 miljoonaa dollaria vuodessa elokuvien, julisteiden, lehtien, vaatteiden ja videopelien myynnistä. Heidän nimellään valmistetaan muun muassa lastenvaatteita, meikkejä, videopelejä, kodinsisustustuotteita, kenkiä ja asusteita, ja heillä on oma tuotantoyhtiö Dualstar. Keväällä 2004 he saivat yhteisen tähden Hollywood Walk of Famelle. ==Perhe== Mary-Katen ja Ashleyn vanhemmat ovat eronneet ja isä on uusissa naimisissa ja hänellä on kaksi lasta uuden vaimonsa kanssa. Ennen perhe oli kuusihenkinen Ashley ja Mary-Kate mukaan luettuna, mutta nyt se on yhdeksänhenkinen. Mary-Katen ja Ashleyn perheeseen kuuluvat: *David Olsen (1953), isä *Jarnette Fuller Olsen (1954), äiti *Trent Ryan Olsen (6.5.1984), isoveli *Elizabeth Rose Olsen (12.6.1989), pikkusisko *McKenzie Taylor Olsen (1960), äitipuoli *Taylor Olsen (1997), pikkusiskopuoli *Jakob Olsen (1998), pikkuvelipuoli == Osittainen filmografia == * To Grandmothers House We Go (1992) * Double, Double, Toil and Trouble (1993) * How the West Was Fun (1994) * It Takes Two – Kaksin aina kaunihimpi (1995) * Billboard Dad (1998) * Switching goals – Maalin vaihto (1999) * Passport to Paris – Tuplatreffit Pariisissa (1999) * Our Lips Are Sealed – Vaaralliset hölösuut (2000) * Winning London – London Cats (2001) * Holiday In the Sun - Loma Bahamalla (2001) * Getting there – Teinit tienpäällä (2002) * When in Rome – Seikkailu Roomassa (2002) * The Challenge – Kaksoishaaste (2003) * New York Minute – Päivä New Yorkissa (2004) ==Kirjasarjat== * So Little Time -kirjasarja * Two Of A Kind -kirjasarja * Sweet 16 -kirjasarja * The Adventures Of Mary-Kate And Ashley -kirjasarja == Televisiosarjat == * So Little Time * Two Of A Kind * Full House * Weeds (Mary-Kate Olsen näyttelee Tara-nimistä naista Weedsin kolmannen tuotantokauden jaksoissa 10–15.) == Lähteet == == Aiheesta muualla == * Mary-Kate ja Ashley Olsenin virallinen sivusto * * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1986 syntyneet Luokka:Sisarukset Luokka:Elävät henkilöt Luokka:Seulonnan keskeiset artikkelit